Diari Oficial de la Generalitat Valenciana


Sumari del DOGV 7697, del 14-01-2016 (2015/10953)

RESOLUCIÓ de 3 de desembre de 2015, de la Conselleria d'Hisenda i Model Econòmic, per la qual s'avoca per a si la competència atribuïda a la Direcció General del Sector Públic, Model Econòmic i Patrimoni respecte a l'explotació de les places de garatge del pàrquing del complex de Velluters.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7697

Data del DOGV
:   14-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10402


Data del document
:   03-12-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 3 de desembre de 2015, de la Conselleria d'Hisenda i Model Econòmic, per la qual s'avoca per a si la competència atribuïda a la Direcció General del Sector Públic, Model Econòmic i Patrimoni respecte a l'explotació de les places de garatge del pàrquing del complex de Velluters. [2015/10324]  
Per Resolució de 23 de novembre de 2012, de la Conselleria d'Hisenda i Administració Pública, es va aprovar l'explotació mitjançant arrendament de les places d'aparcament, propietat de la Generalitat, situades en els soterranis primer i segon del Complex Educatiu de Velluters, que consta d'alta en l'Inventari General de Béns i Drets amb el codi 46/250/561/000.  
En la citada resolució es va aprovar, així mateix, les condicions que regeixen el procediment per a l'adjudicació directa de les mateixes als residents en el barri de Velluters i barris adjacents del Carme, Mercat i Botànic, que ho sol·liciten en un termini de tres mesos des de la publicació de l'anunci en el Diari Oficial de la Comunitat Valenciana (DOCV), i es va delegar en el director general de Patrimoni la facultat de resoldre l'adjudicació de les places d'aparcament i qualsevol qüestió que afecte a la vigència dels contractes adjudicats. L'anunci de l'arrendament i el procediment establit per a l'explotació del pàrquing es va publicar en el DOCV número 6926, del dia 19.12.2012.  
A proposta de la Direcció General de Patrimoni, mitjançant Resolució del conseller d'Hisenda i Administració Pública de data 5 de juny de 2013 es va aprovar, pels motius allí exposats, continuar l'explotació de l'aparcament en el Complex Educatiu Velluters, mitjançant l'adjudicació directa de l'arrendament de les places de garatge sense ocupació als residents que ho sol·liciten fins a cobrir l'arrendament de la totalitat d'estes places de garatge. El lloguer es regirà per les mateixes condicions que els arrendaments adjudicats d'acord amb el procediment aprovat per Resolució de la Conselleria d'Hisenda i Administració Pública de 23 de novembre de 2012, publicat en el DOCV número 6926, del dia 19.12.2012, que en el seu apartat quart efectua la delegació de competències abans referida.  
Amb posterioritat, en el DOCV número 7399, de 10.11.2014, es va publicar la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell. En el seu article 10, lletra h, s'estableix la delegació en la Direcció General de Patrimoni per a acordar la devolució de les garanties que es constituïsquen a favor de la Conselleria, en matèria de contractació patrimonial, així com l'aplicació de fiances al preu de rematada en les subhastes i concursos, i si escau, la resolució que poguera recaure en la retenció i execució de fiances.  
Atés allò que disposa l'article 5.a en relació amb l'article 14.1 del Decret 153/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic la Direcció General del Sector Públic, Model Econòmic i Patrimoni va assumir la competència en matèria de patrimoni.  
  
Mitjançant Decret 204/2015, de 6 de novembre, del Consell, es va cessar com a directora general del Sector Públic, Model Econòmic i Patrimoni d'esta conselleria Ángeles Cuenca García per a ser nomenada, mitjançant Decret 205/2015, de 6 de novembre, secretària autonòmica de Model Econòmic i Finançament de la Conselleria d'Hisenda i Model Econòmic.  
En atenció a que en l'actualitat, com ha quedat exposat, este càrrec està vacant, i considerant la immediata necessitat jurídica de portar a terme la tramitació de sol·licituds de places d'arrendament així com les incidències derivades dels contractes subscrits, de conformitat amb l'establit en l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que estableix que «els òrgans superiors podran reclamar per a sí el coneixement d'un assumpte la resolució del qual corresponga ordinàriament o per delegació als seus òrgans administratius dependents, quan circumstàncies d'índole tècnica, econòmica, social, jurídica o territorial ho facen convenient», resolc:  
  
Primer  
Adjudicar mitjançant avocació l'explotació de les places de garatge situades en el Complex Educatiu de Velluters, mitjançant procediment d'arrendament per contractació directa i subscriure els corresponents contractes d'arrendament.  
  
Segon  
Resoldre mitjançant avocació qualsevol qüestió que afecte la vigència dels contractes d'arrendament.  
  
Tercer  
Acordar mitjançant avocació la devolució de les garanties que es constituïsquen a favor de la conselleria, en els contractes d'arrendament de les places de garatge, i si escau, la resolució que poguera recaure en la retenció i execució de fiances.  
  
Quart  
Publicar el present acord en el DOCV.  
  
Contra el present acte administratiu no cap recurs algun en virtut de l'assenyalat en l'últim paràgraf de l'article 14.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 3 de desembre de 2015.- El conseller d'Hisenda i Model Econòmic: Vicent Soler i Marco.